PIIBEL ARMSAKS
Head vaatajad, tere tulemast vaatama sarja kümnest käsust
saates "Piibel armsaks".
Hoolikad vaatajad on märganud, et meil on jäänud käsitlemata 2 käsku:
"Sa ei tohi abielu rikkuda!" ja "Sa ei tohi himustada".
Nüüd vaatame neid käske veidi põhjalikumalt.
Räägin käsust "Sa ei tohi abielu rikkuda!" viis korda
ja teisest käsust kolm korda.
"Sa ei tohi abielu rikkuda!" - see käsk kõlas vanemas soomekeelses tõlkes:
"Sa ei tohi hoorata!". See on kirjas 2. Moosese raamatus, 20 ptk.
Mida see käsk tähendab meie eludes?
Tihti mõeldakse, öeldakse ja kirjutatakse nii,
et kristlased keelavad seksi ja kirik räägib ainult seksi keelamisest.
Et see on patt ja teine on patt.
Aga kui küsida, kes on maailmas kõige seksijaatavam isik?
Kogu maailma seksijaatavaim isik. Kindlasti on see Jumal.
Kuna Jumal mõtles seksi välja.
Ta oleks võinud inimest luues planeerida ju algul vaid ühe inimese
ja siis lisada teise inimese lihtsalt näiteks käe sirutamise kaudu.
Aga Jumal soovis anda me eludesse suure rõõmuallika. Suure õnne.
Meid on kahte sorti: mehed ja naised.
Piibel ei ole tegelikult seksi keelav raamat.
Jumal mõistis paradiisis, et inimesel pole hea üksi olla.
Tegelikult teadis Jumal seda juba algusest peale,
aga Aadam ei teadnud seda ja ta pidi kogema, kuidas on olla üksi.
Kui Jumal lõi tema küljeluust Eeva ja juhatas ta Aadama ette,
siis oli Aadam täielikult õnnelik mees.
Ta oskas hinnata naist, kes ei olnud samasugune kui tema,
aga inimesena sama väärtuslik kui tema. Meeldival viisil temast erinev.
Aadamat täiendaval viisil. Jumal lõi inimesed sellisena,
et nii meie füüsiline olemus kui ka psüühika ehitus
on naisel ja mehel erinev.
Need sobivad hästi kokku.
Esimene abielu oli maailma õnnelikum peale pattulangemist.
On imeline, et inimese seksuaalsus - see, et oleme mehed ja naised -
on Jumala kuju väljendus. Nagu Jumal on Isa, Poeg ja Püha Vaim,
nii on inimene loodud meheks ja naiseks, Jumala olemuse väljenduseks.
Seegi on imeline, et Piiblis võrreldakse abielu
inimese ja Jumala suhtega.
Jumal on Peigmees, Tema rahvas on Mõrsja.
Sel viisil rõhutatakse lepingu tähtsust.
Kuidas sõlmiti esimene abielu?
Sel viisil, et Jumal tõi Eeva Aadama juurde,
andis ta temale ja ütles abielu sõlmimise sõnad:
"Seepärast jätab mees maha oma isa ja ema ning hoiab oma naise poole,
ja nemad on üks liha!"
Üks + üks = kaks.
See on kõrgem matemaatika,
siin on öeldud kohe Piibli alguses, et inimene on ühe abielu isik.
Üks abielu on Jumala poolt määratud viis, kuidas me elame seksuaalselt.
Kui abikaasa sureb, siis on loomulikult teine lugu,
aga kui mõelda mehele, kellel on kaks naist
või naisele, kellel on kaks meest
või teistele kaasaegsetele kooselu vormidele,
siis neist ei saa kunagi ühte liha.
Ei tule ühendust, kus saab öelda, et sina oled minu ja mina olen sinu.
Abielu on avalik toiming Piiblis.
Issand ütles: "Seepärast jätab mees maha oma isa ja ema".
See tähendab avalikult kogukonna ees.
Kõik teavad, et see mees ja see naine on abielupaar.
Siis räägitakse tundmisest. Soome vanemas piiblitõlkes öeldakse,
et Aadam tundis Eevat ja Eeva jäi rasedaks.
Sugupoolte ühinemist kirjeldatakse sõnaga "tundmine".
Tegelikult viitabki heebreakeelne verb tundmisele.
See tähendab seda, et Jumal ei loonud seksi vaid naudingu jaoks,
vaid et inimesed õpiksid ka teineteist tõeliselt sügavalt tundma.
Mees ja naine on erinevad. Naisel on nn hormoonijutud,
mis teevad temast mehest keerukama olendi.
On vaja aega ja head tahet,
et õppida teist tundma ka seksuaalvaldkonnas.
Teine põhjus, miks seks on antud inimesele...
Esimene oli siis tundmine ja ühtsus. Teine põhjus on laste saamine.
Jumal soovis luua sellise ühenduse, et laps võiks öelda:
"Mul on kodu, mul on isa ja ema, meil on pere."
Need on maailma parimad sõnad.
Jumal soovis selle luua tulevasele põlvele.
Aga siis tuli pattulangemine, mis rikkus nii palju asju inimese seksuaalelus.
Selleks keelatud viljaks polnud sugugi mitte seks,
nagu paljud arvavad.
Sest ütles ju Jumal juba paradiisis, et olge viljakad ja täitke maa.
See tähendab, et seksi harrastati juba paradiisis ja see oli imeline.
Aga siis rikkus inimene Jumala käsku:
sõi sellest puust, kust tal oli keelatud süüa
ja see mõjutas ka tema seksuaalelu.
Inimene on sellest ajast peale tahtnud ise otsustada oma ihu üle
ja selle üle, kuidas seda kasutada.
Andsin raamatule "Inimese kasutusjuhend" sellise nime
just seepärast, et tahtsin näidata,
et kui me tegutseme Jumala seaduste ja elujuhiste vastu,
siis me rikume selle masinavärgi.
Me ei ole siis õnnelikud.
Nii juhtus ka Aadama ja Eevaga.
Häbi tuli maailma sel hetkel, kui nad sõid seda vilja.
Piiblis öeldakse 1.Moosese 3 ptk: "Ja tema vastas:
Ma kuulsin su häält rohuaias ja kartsin, sest ma olen alasti.
Sellepärast ma peitsin enese ära."
Kartus tuli ja alastus tähendab seda, et kartus tuli ka seksuaalvaldkonda.
Mõelgem, mida see kartus sisaldas:
hüljatuks saamise hirm; ma pole piisavalt hea;
mind vahetatakse teise vastu välja; armukadedus; suguhaiguste kartus;
viljatuse hirm; ärakasutamise hirm.
Mõtle oma elule ja vasta ausalt küsimusele:
mitut seksuaalsuhet sa tahaksid kustutada, otsekui arvutist,
kui vaid saaksid?
Seetõttu, et neist jäi halb ja mitte meeldiv mälestus.
Seksuaalsus on kui tiiger paagis.
Varemalt oli bensiinil selline maine, et auto paagist tuli tiiger välja.
Tiiger paagis.
Senikaua, kuni seksuaalsus on Jumala poolt seatud raamide sees,
annab see meie eludesse energiat, rõõmu, inspiratsiooni ja võlu.
Aga kui tiiger pääseb paagist välja, rebib ta meid puruks.
Selle pärast on meile antud käsk: "Sa ei tohi abielu rikkuda!".
Jumal asetas aia meie puutumatuse ümber,
et teised inimesed ei saaks meile haiget teha
ja meie ei saaks neile haiget teha.
Piiblis on Uues Testamendis kaks sõna,
millega kujutatakse seksuaalpatte: porneia ja moikheia.
Porneia tähendab kõiki abieluväliseid seksuaaltegevusi.
Enne abielu või abielu ajal kõrvalhüppena.
Moikheia tähendab abielu rikkumist.
Loen teile kaks Jeesuse öeldud Piibli lauset.
"Sest südamest lähtub kurje mõtteid, mõrvamist, abielurikkumist (moikheia)
hooramist (porneia), .... Need on, mis inimest rüvetavad" (Mt 15:19).
"Kõikide juures olgu abielu au sees ja abieluvoodi rüvetamata,
sest Jumal nuhtleb hoorajaid ja abielurikkujaid!".
Seksuaalpatud on erilisemad kui muud patud, seda ütleb ka Paulus:
"Põgenege kõlvatuse (porneia) eest!
Mis tahes patt, mida inimene iganes teeb, on väljaspool tema ihu.
Kuid kes hoorab, see patustab iseenese ihu vastu." (1.Kor 6:18)
Seksuaalelu patud lõhuvad meid rohkem kui mingid muud patud.
Seetõttu tuleks neist hoiduda kaugele.
Mainisin äsja, et oleks meil vaid võimalus
kustutada pahad ja rasked mälestused nii ihust kui hingest.
On olemas üks võimalus kustutada, mis annab meile uue alguse.
See on Jeesuse veri.
Kuulake, mida Piibel tõotab neile, kes tunnistavad patud,
ka seksuaaleluvaldkonna patud. See on 1. Johannese kiri, 1. ptk.
"Kui me ütleme: "Meil ei ole pattu",
siis me petame iseendid ja tõde ei ole meis.
Kui me oma patud tunnistame, on tema (Jumal) ustav ja õige,
nõnda et ta annab andeks meie patud ja puhastab meid kogu ülekohtust.
Kui me ütleme: "Meie ei ole patustanud",
siis me teeme tema valetajaks ja tema sõna ei ole meis."
Jeesus tuli siia maa peale meid pattudest päästma.
Tema veri voolas ka nende pärast, kes elasid väära suguelu,
kes on tiigri välja lasknud paagist ja hävitanud sel viisil iseennast ja teisi.
Tänapäevalgi ootab Jeesus, et tuleksid Tema juurde,
tunnistaksid Talle patud ja usuksid, et oled need andeks saanud
Tema nimes ja pühas lepitusveres.
Tõlge: Merle Sibola